**Сіз өз бауырыңызды қорғауға дайынсыз ба?**

***«Бірақ Оны қабылдап, Оған сенім артқандардың бәрін Ол Құдайдың рухани балалары болуға құқықты етті. 13Бұлар табиғи жолмен, пенденің қалауы бойынша бұл дүниеге келгендіктен емес, Құдай оларға шынайы өмір бергендіктен ғана Оның рухани балалары болды.»***

***(Жохан 1:12-13)***

Стиви 5 жаста болғанда, бірнеше бұзақылар оны ұрып соғып кеткен еді. Бірақ оның үлкен әпкесі сол бұзақыларға көкесін көрсетемін, кішкентай інімді қорғаймын деп, сол бұзақыларға қарай көше бойымен жүгіріп кетеді, бірақ ол да үйге көгерген көзбен қайтып келеді.

Мен бұл оқиғаны жақсы білемін, өйткені сол баланың әпкесі мен едім! Бауырлар арасындағы сүйіспеншілік ерекше болады, және сенушілер арасында, біздің қарым-қатынасымыз да сондай болуы керек. Бірақ біз шынымен де Исаға сенуші адамдардың бәрін бауырларымыз немесе әпкелеріміз деп санаймыз ба? Әр адамның мәдениеті, мінезі, тәжірибесі әртүрлі, иә.

Бірақ, Киелі кітапта, «Біздің бәріміздің көктегі Әкеміз бірдей ғой! Бәрімізді де бір Құдай жаратқан жоқ па?!» делінген (Малахи 2:10а). Ал «...Оны қабылдап, Оған сенім артқандардың бәрін Ол Құдайдың рухани балалары болуға құқықты етті.» (Жохан 1:12). Сонымен, егер сіз Исаға сенуші болсаңыз, біздің ортақ Әкеміз бар, яғни енді сіздің бүкіл әлемдік үлкен отбасыңыз бар!

Әдетте, біреудің басқа біреуді ренжіткенін, ауыр сөз айтқанын, тіпті ұрып соққанын көргенде, біз: «Мен олардың қасына барып, араласқым келмейді, олар маған да тиісуі мүмкін!» деп ойлауымыз мүмкін. Гарольд Сала былай деп жазады: “Исаға сенуші бауырыңыз қиналып жатса, сіз сол адаммен бірге қиналасыз ба? Иә, сіз әлемдегі барлық әділетсіздікке қарсы тұра алмайсыз. Бірақ сіз біздің бір дене екенімізді, біздің бір Көктегі Әкеміз бар екенін, бір сеніміміз бар екенін, біз бәріміз Иса Мәсіхтің қанымен азат етілгенін түсінгенде, барлық сенушілердің этникалық ерекшеліктерін, жынысын, мәдениетін елемей, оларды өзіңіздің туған бауырыңыз сияқты қабылдау оңай болады».

Жан-жағыңызға қараңызшы: мүмкін, сізде де бұзақылардан қорғауыңыз керек бауырыңыз бар шығар? Көздің көгергені тез кетеді, уайымдамаңыз.